****

**Referat af Bestyrelsesmøde tirsdag den 10. maj 2016**

Til stede: Hans-Erik Nielsen, Per L. Jensen, Ivan Skovsted, John Knudsen og Poul Møller Hansen

Fraværende: Hans B. Johnsen, Nikolaj Frøkjær-Jensen

Sekretær: Conny S. Andersen

**1. Godkendelse af referat fra sidste møde**

Referatet blev godkendt og underskrevet.

**Opfølgning på tjekliste**

Der er sat skilte op om, at man skal være opmærksom på spillere på hul 12 teested inden man slår sit næste slag, så det håber vi er nok, indtil videre.

Den nye hjemmeside er i luften. Bestyrelsen roste den nye hjemmeside. Den er flot, tidssvarende og let at navigere rundt i.   
Medlemmerne må gerne må sende flere gode billeder fra banen til kontoret, som vi kan bruge på hjemmesiden.

**2. Økonomi**

Balancen blev gennemgået. I forhold til samme tidspunkt samme år, halter indtægtssiden desværre bagefter med ca. 61.500,- som til dels skyldes svigtende greenfee-indtægter p.g.a. den rigtig kolde og våde april. Til gengæld er de samlede baneudgifter langt under sidste års forbrug.

**Restancelisten**

3. rykker er udsendt.

**3. Regelaften m. Oswald**

Udsættes til 2017.

**4. Klubtøj**

Der er lavet en aftale med Soho i Nykøbing Mors om levering af en backtee klubpolo. Herreklubben har allerede bestilt poloen i rød, så Bestyrelsen vedtog, at den officielle HVG klubpolo skal være rød (tango-red). Poloerne kommer til at koste ca. 295,-. Der kommer til at stå en kasse med forskellige størrelser i klubhuset, som man kan prøve og derefter bestille på kontoret.

**5. Henvendelse fra Nicolai Trærup Østergaard**

Ingen interesse p.t.

**6. Limfjordsgolf**

Der er kommet en mail med invitation til møde i Limfjordsgolftirsdag d. 24/5 eller torsdag d. 26/5 enten kl. 15 eller kl. 17 i Sebber Kloster Golf Klub.

Per Linderot deltager i mødet.

**7. Medlemmer uden PBS**

Det ville lette administrationen betydeligt, hvis alle betalte via PBS.

Der udsendes en venlig reminder til alle medlemmer om at huske, at få sig meldt på PBS, bl.a. for at lette administrationen.

**8. Flexmedlemskab**

Kontoret har fået at vide, at bl.a. Voldstrup vil sætte flex-kontingentet op til 3.000,- pr. 1. jan. 17. Bestyrelsen synes, det ville være rart med en fælles holdning til flex-kontingentets størrelse, i hvert fald Morsø-Skive-Harre Vig. Bestyrelsen tager det op igen til budgetlægningen til efteråret.

**9. Personale-Bestyrelsesudflugt**

Baneudvalget har fastlagt datoen for udflugten til den 4. juni i år.

Man vedtog, at Baneudvalget skal finde 1 fast dato hvert år, hvor denne udflugt afholdes,og indstiller dette til næste bestyrelsesmøde til endelig godkendelse.

**10. Nyt for udvalgene**

**Bane- og husudvalg** –

Dræning påbegyndes måske i juni. Vi har 150.000,- at gøre godt med.   
   
Den nye klipper er modtaget og kører rigtig godt.  
Frivillighedskorpset fungerer også fint.

**Begynder og PR-udvalg** – Det er stadig op ad bakke med nye prøvemedlemmer, men nu er der åbent hus igen den 5. juni, og så må vi se.  
Siden sidst er der sendt mail til medlemmerne med endnu en anmodning om at tage en ven med i klubben.   
Poul foreslog en annonce i Golfbladet – eller at invitere Skive Folkeblad eller Salling Avisen ned i klubben.

Det blev også foreslået, at Poul gør lidt reklame til seniorholdet om onsdagen.

**Elite** – intet nyt  
  
**Handicap**: Nye medlemmer starter i hcp 72, når de skal ud på den store bane.  
  
**Junior** – siden sidst er der kommet 3 – 4 juniorer mere. Juniorerne leger mere end de plejer og er tilfredse med Joe.  
  
**Matchudvalg** –Flot match med Thisted Forsikring som sponsor. Fine præmier, chokolade og vand samt gratis golfburger. 93 medlemmer deltog.

John foreslog, at vi måske skulle prøve en anden spilleform til Afslutningsmatchen i år.

**Sponsorudvalg** – Hans Erik har været til møde med Salling Bank, og det var ikke noget godt møde, idet Salling Bank har opsagt sponsorkontrakten

Der udarbejdes et brev til Salling Bank.

Klubben har fået ca. 4.000,- ind på Odendo i marts måned. Der kommer trods alt en del små gaver, men de indbringer desværre ikke de store beløb. Vi mangler nogle store donationer. Det er meget besvær for lidt udbytte. Man enedes om at tage det stille og roligt.

Punktet tages op igen på næste Bestyrelsesmøde.

**13. Eventuelt**

Vi har desværre måttet afmelde et hold af vores veteraner i Danmarksturneringen, da de ikke kunne stille hold.

Næste år har klubben 20 års jubilæum. Hvordan skal dette markeres?

Det sættes på næste dagsorden.

**NB: mødet i juni flyttes fra 14/6 til 21/6-16**

**BESTYRELSEN**